PATVIRTINTA

Klaipėdos socialinių paslaugų centro „Danė“

direktoriaus 2020 m. gruodžio 21 d.

įsakymu Nr. V - 176

**SAVO VEIKLOS IR SOCIALINĖS ATITIKTIES SOCIALINĖS GLOBOS NORMOMS ĮSIVERTINIMO TVARKA NR. 77**

Savo veiklos ir socialinės atitikties socialinėms globos normoms įsivertinimo tvarką numato mechanizmą, kuriuo įstaigų atskiruose padaliniuose (vaikų, netekusių tėvų globos, dienos socialinės globos senyvo amžiaus asmenims ir dienos socialinės globos suaugusiems asmenims su psichine negalia) įvertinama ir gerinama teikiamą paslaugų kokybė.

**SAVO VEIKLOS IR SOCIALINĖS ATITIKTIES SOCIALINĖS GLOBOS NORMOMS ĮSIVERTINIMO MECHANIZMAS**

1. Kiekvienais metais iki einamųjų metų kovo 1 dienos, kiekvieno padalinio vadovas sudaro“ Veiklos įsivertinimo, socialinės globos normų įgyvendinimo kontekste, planą” (toliau tekste Planas).
2. Planas sudaromas kiekvienam padaliniui atskirai.
3. Planas skirtas veikos sritims pagal socialinės globos normas, kurių tikslingumu, kokybe, kiekybe, sudaryta dokumentacija ar remiantis paslaugų gavėjų komentarais padalinio vadovas praėjusių metų eigoje suabejojo ir kurių kokybines savybes galimai reikėtų stiprinti.
4. Sudarant Planą kiekvienam iš specialistų (vadovui, socialiniui darbuotojui, psichologui) priskiriama tam tikra tyrimo sritis, suformuluojamas tyrimo tikslas, kriterijai, tyrimo metodai, nustatomi tyrimo terminai.
5. Specialistai pasirašytinai supažindinami su Planu.
6. Artėįant nustatytam tyrimo atlikimo terminui specialistas kar kartą aptaria su savo padalinio vadovu būsimąjį tyrimą, konsultuojasi dėl tyrimo metodų, anketų, klausimynų.
7. Specialitas atlieka paskirtą tyrimą pagal savo sudarytą klausimyna, kurį prieš pradedant tyrimą, suderina su savo padalinio vadovu.
8. Atlikto tyrimo aprašymas pateikiamas padalinio vadovui, tyrimo aprašyme privalo būti socialinės globos normos ir įstaigoje teikiamų paslaugų analizė, išvados ir rekomendacijos.
9. Visi atlikti tyrimai registruojami “Paslaugų gavėjams teikiamų paslaugų kokybės gerinimui atliktų tyrimų rezultatai, analizės, išvados ir jų registre” bei metų pabaigoje archyvuojami.
10. Atliktą tyrimą specialistas pats pristato kitiems to padalinio kolegoms eilinio susirinkimo metu.
11. Susirinkimo metu aptariamos rekomendacijos, kaip tobulinti paslaugos kokybę, išklausomi visų specialistų siūlymai.
12. Atsižvelgiant į siūlymus ir rekomendacijas pertvarkomos vidinės tvarkos, taisyklės.
13. Metų eigoje padalinio vadovas seka aptartų rekomendacijų laikymąsi.
14. Esant esminiams socialinės globos normų ir atliktų tyrimų neatitikimams, jie ir jų tobulinimo planas aptariami direkciniame susirinkime.
15. Sekančiais metais tiriamos kitos socialinės globos normų sritys ir pakartotinai tiriamos tos sritys, kuriuose būta daug neatitikimų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_